Jordanië

Jordanië is e land in Azië, in 't Kortbij Ooste. 't Grens aon Israël, de Palestijnse Staot, Syrië, Irak en Saoedi-Arabië. Hoofstad is Amman, aander stei zien Irbid en Zakra. Jordanië besteit wie de meiste Arabische len veurnaomelek oet weustenij; veural 't noordweste evels is vröchbaar.

 Bestuurleke indeiling 
Jordanië is ingedeild in daartien gouverneminte. Dees gouverneminte zien wijer verdeild in 52 nahiyas.

 Provincie Inwoeners (2005 est.)دائرة الإحصاءات العامة - الأردن Gebeed (Km2) Diechheid (Km2) Hoofstad Inwoeners (Metro, 2005 est)World Gazetteer Amman gouvernemint 2,027,685 8231 246.3 Amman 1,919,000 Irbid gouvernemint 950,700 1621 570.3 Irbid 650,000   Zarqa gouvernemint 838,256 4080 205.5  Zarqa 447,880 Balqa gouvernemint 349,580 1076 324.9 Salt 96,700  Mafraq gouvernemint 245,671 26435 9.3 Mafraq 56,340 Karak gouvernemint 214,225 3217 66.6 Karak 68,810 Jerash gouvernemint 156,675 402 379 Jerash 39,540 Madaba gouvernemint 135,890 2008 67.7 Madaba 83,180 Ajloun gouvernemint 118,496 412 287.1 Ajloun 55,000   Aqaba gouvernemint 107,115 6583 16.3 Aqaba 95,408 Ma'an gouvernemint 103,920 33163 3.1 Ma'an 50,350  Tafilah gouvernemint 81,000 2114 38.3 Tafilah 30,000

 Demografie 
Jordanië besteit oet 'n veurnaomelek Arabische bevolking, mèt es minderheidsgróppe Circassiërs, Armeniërs en Koerde, die groetendeils aon de Arabische cultuur aongepas zien. De bevolking is in mierendeil soennitisch; 6% is allewijl nog christelek. 't Mierendeil vaan de bevolking (zoe'n 70%) woent in de stei; nomade vörme neet mie es 1,5% vaan de bevolking. Väöl inwoeners zien Palestijnse vlöchtelinge.

 Historie 
't Noordwestelek deil vaan Jordanië weurt al doezende jaore bewoend; de ajds bekinde inwoeners zien de Amoriete. 't Land woort achterein door versjèllende volker binnegevalle: door de Egyptenere, de Hittiete, de Joede, de Grieke, de Romeine en de Arabiere. In de zestiende iew vele de Osmane 't land binne en bij 't Verdraag vaan Versailles in 1919 woort 't gebeed aon de Britte touwgeweze.

In 1946 woort Jordanië es oonaofhenkeleke staot erkind, 't hètde daan Transjordanië. Keuning woort Abdullah I. Al in 1949 begós heer oorlog te veure tege Israël; bij de wapestèlstand had 't land de Westeleke Jordaanover vereuverd; väöl len erkinde dees annexatie neet (de Arabische gebiede in Palestina móste 'n eige staot goon vörme); ouch Oos-Jeruzalem, bedoeld es neutraal gebeed, annexeerde ze en daomèt woort Jeruzalem op 'n Berlien-echtege meneer verdeild. In 1967 deeg Jordanië mèt in de Zesdaogsen Oorlog, boebij 't Oos-Jeruzalem en de Wesover weer verloor. In 1988 deeg 't land aofstand vaan zien claims op dit gebeed. In 1999 storf keuning Hoessein, dee bekans 50 jaor geregeerd had.

Referenties